1. Our Sugya. ראש השנה דף ד – for Jew, it is fine to do mitzvah with ulterior motive but not for a נכרי. Two other places in ש"ס:
2. פסחים ח. – we are concerned for your safety doing בדיקת חמץ under a pile of rubble because you may have ulterior motives. These motives are fine until the mitzvah is over.
3. בבא בתרא י: - many interpretations of צדקה תרומם גוי וחסד לאומים חטאת – it is an עבירה to give צדקה for your own honor, but this is only true for a nochri.
4. Isn’t this against עובד על מנת לקבל פרס?
5. תוס' ד"ה בשביל – only a problem for אומות העולם שתוהין על הראשונות.
6. תוס' יום טוב – doesn’t really mean a נכרי, but anybody who would regret the mitzvah and the most likely example is עכו"ם.
7. בהגר"א יורה דעה רכ:כ says we don’t need תוספות answer because the רמ"א שם says that if you say אתן סלע לצדקה כדי שיחיה בני ואם לא יחיה לא אתן אע"ג שעובד על מנת לקבל פרס מכל מקום פטור אם לא יחיה – sounds like it is only called על מנת לקבל פרס if you make it a binding תנאי כפול where the מצוה literally won’t happen if you don’t get what you want.
8. ספר החינוך פרשת תרומה מצוה צה – there is a difference between מדת חסידות (which is what entire פרקי אבות is about) and being a צדיק גמור in that מצוה.
9. נצי"ב במרומי שדה suggests that you can make a condition when it is the promised שכר for that מצוה, like עשר בשביל שתתעשר (since עבודת המקדש which is enabled through תרומות ומעשרות leads to שפע של פרנסה) or צדקה תציל ממות, but generally can’t make conditions.
10. Maybe צדיק גמור by מצוות בין אדם לחבירו because the תועלת is still done, but by בין אדם למקום you can’t do על מנת לקבל פרס (פרשת דרכים דרוש שלישי בשם המהרימ"ט פרשת קדושים והראנ"ח).
11. Isn’t this against מצוות צריכות כונה? אהבת ציון דרוש י (son of נוב"י) quotes his father that מצוות בין אדם לחבירו don’t require כונה because there is a practical benefit to the מצוה, unlike בין אדם למקום where the entire benefit is the service of Hashem, and if you don’t intend to serve you haven’t.
12. Similar סברא offered by
13. אתוון דאורייתא כלל יג in discussing אונס רחמנא פטריה not applying to בין אדם לחבירו because desired תועלת hasn’t actually happened.
14. גור אריה פרשת יתרו שמות פרק כ פסוק כב that some פסוקים are written בלשון רשות because you *shouldn’t* do them לשם מצות ה' but from your own רצון like lending money (don’t make other people חפצה של מצוה).
15. This goes much further – better not to intend for mitzvah
16. Problem is that על מנת שיחיה בני is not a spirit of generosity, and should not be צדיק גמור.
17. התעוררות תשובה ח"ב סוף סימן ו – this explains רש"י ויקרא ה:יז that you get ברכה for dropping money that a poor man subsequently finds.
18. שו"ת מנחת יצחק ח"ב סימן פד אות ז applies same idea to ביקור חולים.
19. אהבת חסד פרק כג אות ב – this גמרא is not at all a סתירה to מצוות צריכות כונה because כונה just means *recognition* that it is מצות ה' but has nothing to do with *motivation*.
20. משנה ברורה תרצה:ד quotes פרי מגדים that you do need כונה for משלוח מנות ומתנות לאביונים.

**1 - תלמוד בבלי מסכת ראש השנה דף ד עמוד א**

ומאן דעבד הכי לאו מעליותא היא? והתניא: האומר סלע זו לצדקה בשביל שיחיו בני, ובשביל שאזכה בה לחיי העולם הבא - הרי זה צדיק גמור! - לא קשיא; כאן - בישראל, כאן - בנכרים

**2 - תלמוד בבלי מסכת פסחים דף ח עמוד א**

תנא: אין מחייבין אותו להכניס ידו לחורין ולסדקין לבדוק - מפני הסכנה. מאי סכנה? אי נימא מפני סכנת עקרב - כי משתמש היכי אישתמש? - לא צריכא, דנפל. - אי נפל - למה לי בדיקה? והתנן: חמץ שנפלה עליו מפולת - הרי הוא כמבוער! - התם - שאין הכלב יכול לחפש אחריו, הכא - כשהכלב יכול לחפש אחריו. - והא אמר רבי אלעזר: שלוחי מצוה אינן ניזוקין! - אמר רב אשי: שמא תאבד לו מחט, ואתי לעיוני בתרה. וכהאי גוונא לאו מצוה הוא? - והתניא: האומר סלע זו לצדקה בשביל שיחיה בני או שאהיה בן העולם הבא -הרי זה צדיק גמור! - דילמא בתר דבדק אתי לעיוני בתרה

**3 - תלמוד בבלי מסכת בבא בתרא דף י עמוד ב**

נענה רבי אליעזר ואמר: צדקה תרומם גוי - אלו ישראל, דכתיב: +שמואל ב' ז'+ ומי כעמך ישראל גוי אחד בארץ, וחסד לאומים חטאת - כל צדקה וחסד שאומות עובדי כוכבים עושין חטא הוא להן, שאינם עושין אלא להתגדל בו, כמו שנאמר: +עזרא ו'+ די להוון מהקרבין ניחוחין לאלהה שמיא ומצליין לחיי מלכא ובנוהי. ודעביד הכי לאו צדקה גמורה היא? והתניא: האומר סלע זה לצדקה בשביל שיחיו בני, ובשביל שאזכה לעולם הבא - הרי זה צדיק גמור! לא קשיא: כאן בישראל, כאן בעובד כוכבים

**4 - משנה מסכת אבות פרק א משנה ג**

אנטיגנוס איש סוכו קבל משמעון הצדיק הוא היה אומר אל תהיו כעבדים המשמשין את הרב על מנת לקבל פרס אלא הוו כעבדים המשמשין את הרב שלא על מנת לקבל פרס ויהי מורא שמים עליכם:

**5 - תוספות מסכת ראש השנה דף ד עמוד א**

בשביל שיחיו בני - והא דתנן פרק קמא דמסכת אבות (מ"ג) אל תהיו כעבדים המשמשין את הרב על מנת לקבל פרס היינו באומות העולם שתוהין על הראשונות.

**6 - תוספות מסכת פסחים דף ח עמוד ב**

שיזכה לעולם הבא הרי זה צדיק גמור - והדתנן (אבות פ"א מ"ג) אל תהיו כעבדים המשמשין את הרב על מנת לקבל פרס היינו בכה"ג שאם לא תבוא לו אותה הטובה שהוא מצפה תוהא ומתחרט על הצדקה שעשה אבל מי שאינו תוהא ומתחרט ה"ז צדיק גמור וכן משמע בריש מסכת ר"ה (דף ד.) ובפ"ק דב"ב (דף י:).

**7 - תוספות יום טוב מסכת אבות פרק א משנה ג**

אל תהיו כעבדים המשמשין את הרב ע"מ לקבל פרס - פירש הר"ב אלא מאהבה בלבד. כלומר שעל זה הזהיר שתהא העבודה מאהבה בלבד לפי שזו היא עיקר העבודה אבל לא שהוא ר"ל שהעבודה שעל מנת לקבל פרס היא אסורה. שמ"מ עובד ה' הוא. ומפני כן לא נמנעה התורה השלמה להודיע השכר והעונש. אלא שאם יעבוד לתקות שכר או מניעת ההיזק. הנה אינו במעלה כמו העובד מאהבה שאין לו בעבודתו שום פנייה כלל. ורצה התנא להזהירנו שנהיה מן העובדים מאהבה. אבל לא שיוציא העובד לתקות שכר מכלל העובדים. לא כן הוא. וכמאמרם בפ"ק דב"ב [דף י' ע"ב] האומר סלע זו לצדקה בשביל שיחיה בני. כדי שיהיה לי חלק לעולם הבא. הרי זה צדיק גמור. ועוד שאם אי אתה אומר כן אתה מקפח ח"ו רגליהן של שונאי ישראל. כי איה שוקל איה סופר אשר יאמר כי הוא זה העובד מאהבה. הייטב בעיני ה' שכל העובד ומתכוין שיתקיים בו יעודי התורה שנאמרה לנו מפיו ב"ה שלא יהיה מקבל שכרו הטוב על זה. לא ניחא למרייהו דתימרו הכי. וכן אמר רבי בריש פ"ב והוי מחשב הפסד מצוה כנגד שכרה. וכמ"ש שם בס"ד. וכן בסוף פ"ב ונאמן הוא בעל מלאכתך וכו'. וע"ש מה שאכתוב על ודע מתן שכרן וכו' ועזריה אחי שמעון דמשנה ב' פרק קמא דזבחים יוכיח. ואף זה התנא לא לכך נתכוין. ואני אומר שמדברי עצמו אתה לומד כן. ושהוא נשמר בעצמו מזה שלא נכשל בדבריו. מדאמר אל תהיו כעבדים וכו' ולא אמר אל תהיו עובדים על מנת לקבל פרס. ובזה היה מלמד לתלמידיו בדרך קצרה. אבל הורה באמרו אל תהיו כעבדים וכו'. כלומר דודאי המשמשין ע"מ לקבל פרס. עבדים הם. אבל אתם אל תהיו כמותן אלא גדולים מהם ועבדו מאהבה בלבד. וראיתי לרבינו מהר"ר ליווא מפראג ז"ל בספר דרך חיים שכתב שלכך אמר אלא הוו כעבדים וכו' ולא די לו באמרו אל תהיו וכו' לפי שממאמרו אל תהיו היה נשמע ששולל ואוסר מלהיות כעבדים המשמשים וכו' וזה אינו שאין זה איסור שגם העובד כן הוא צדיק גמור. אבל לא בא אלא להורות שיש עוד מעלה ומדרגה יותר גדולה והיא העובד מאהבה. ולכך הוצרך לכפול ולומר אלא הוו כעבדים וכו' לומר שאין תכלית כוונתו אלא שתהיו כעבדים המשמשין שלא ע"מ וכו'. וזו היא המעלה היותר גדולה. אבל אין רצונו לומר לאסור לשמש ע"מ לקבל פרס. אלו דבריו ודעתו ז"ל. ומעתה צא ולמד שהתנא הזה הנה כפי שלמותו וחכמתו נתחכם מאד בדבריו שבתחלת לשונו הורה על זה שלא ישלול העובדים ע"מ לקבל פרס. אלא שגם העובדים להפרע לקבל שכר הוא קורא אותם עבדים. וגם הוסיף ביאור לבאר אלא הוו וכו' לומר הלא כה דברי נאם אני שתהיו אבל לא שכוונתי באמרי אל תהיו וכו' לאסור. אך עיקר כוונתי שתהיו וכו' להיישירכם אל השלמות היותר שלמה במעלה. ולא לאסור הזולת כאמור. ומעתה על אחת כמה וכמה שלא ישמע ע"פ דבריו של התנא טעות צדוק וביתוס שהיו אומרים שנתכוין לומר שאין כאן קבול פרס כלל כמו שנזכר בדברי הר"ב בפי' משנה י"א. אלא שהוה ליה לפרש בפירוש שיהא מפורש לכל שומע. [וראיתי בתוס' פרק קמא דר"ה ריש דף ד' שכתבו דמתני' בנכרים שתוהין על הראשונות. ע"כ. ותמיהני היאך אפשר לומר כן שהתנא נקט מלתיה על העכו"ם. וכ"ש דכל הני מילי דאבות מרגלא בפומייהו הוי. לפי פי' אחד דהר"ב לעיל במשנה ב'. וגם רבינו הקדוש לא הוה ליה לקבעו במשנה. אם אין דבריו כי אם על העכו"ם. ונחה שקטה דעתי בראותי דבריהם ריש פרק קמא דפסחים דף ח' ריש עמוד ב' שכתבו דמתני' מיירי בכה"ג שאם לא תבא לו הטובה שהוא מצפה. תוהה ומתחרט על הצדקה שעשה אבל מי שאינו תוהה ומתחרט הרי זה צדיק גמור. וכן משמע בריש ר"ה ובפ"ק דב"ב [שם]. ולפ"ז הא דנקטי בר"ה עכו"ם לדוגמא בעלמא שהם תוהים כדאיתא התם בגמרא. אבל משנתינו בישראל התוהה. ודבריהם הכי קאמרי דמתני' בכגון עכו"ם וכו'. והיינו ישראל התוהה. כמו עכו"ם שהוא מן הסתם תוהה]:

**8 - ספר החינוך מצוה צה**

ויש בעושי המצוות ישימו מגמת פניהם אל הטובה המעותדת אליהם בעשייתן לבד, כי ידעו שבסיבתן תנוח עליהם הברכה והטוב, ואל הכוונה ההיא יתעסקו בהן לעולם, ואלה חלקם בחיים וזוכין לעדן גן אלהים, ואולם לא הגיעו אל תכלית הכוונה הטובה. אבל יש אשר זכו ונתן להם השם יתברך לב לדעת ולהכיר במדותיו המעולות, ומתוך הכרתם יתקשרו מורשי לבבם באהבתו קשר חזק ואמיץ, עד שישימו כל כוונת הכנת גופם כדי להשלים חפץ השם יתברך לרוב חשקם אותו, ואל התועלת המעותד להם בעסק ההוא לא ישיתו לב, והיא המעלה הגדולה שעלו אליה האבות הקדושים השלשה, והרבה מבניהם אחריהם, זכר כלם לברכה, וזאת היא המדרגה העליונה שאפשר לבן אדם לעלות.

**9 - אהבת ציון דרוש י'**

ואיתא בפ"ק דב"ב אמר ר' אליעזר בזמן שבית המקדש קיים אדם נותן שקלו ומתכפר לו ועכשיו שאין ביהמ"ק קיים זכה הלא פרוס לרעב לחמך לא זכה באין אומות העולם ונוטלין בזרוע שנאמר ועניים מרודים תביא בית אמר מר עוקבא אעפ"כ נחשב לו לצדקה שנאמר ונוגשיך צדקה, ובהשקפה ראשונה מאמר זה הוא תמוה מאד וכי כך הוא שורת הדין? ואיזה דרך צדקה הוא באדם שמאמץ לבו ואינו נותן צדקה ובאו נוגשים ולקחו ממנו ממון בעל כרחו שלא ברצונו למה יחשב זה לו לצדקה הא אין בידו לא מחשבה ולא מעשה?!...

אמנם בעשית צדקה מועיל המעשה אף בלי מחשבת מצוה כמו דאמרינן האומר סלע זו לצדקה על מנת שיחיה בני הרי זה צדיק גמור ואאמ"ו הגאון זצ"ל נתן טעם לזה למה בכל המצות צריך לעשות המצוה לשם שמים ולא על מנת לקבל פרס ובמצות צדקה הוא צדיק גמור אם נותן על מנת שיחיה בני ואמר אאמ"ו הגאון זצ"ל שכל מצות ה' אם אינו עושה לשם מצוה אין בו ממש ואינו עושה כלום דהא אם נטל לולב או מניח תפילין וציצית ולולי שיש בו מצות הבורא ב"ה אשר צוה לעשות דבר זה אין במעשה הזה שום תועלת מצד עצמותו רק המצוה במה שמקיים מצות הבורא ב"ה אשר ציוונו לעשות כן אותו קיום המצוה גורם חשיבות ויקר תפארת המעשה ולכך אם אינו עושה לשם מצוה אין בו ממש אבל בנתינת צדקה אף שאין בו מחשבת מצוה אפילו הכי יש תועלת ופעולה בעשייתו דהא העני נהנה ממנו ואין חילוק להעני אם מקבל אותה צדקה לשמה או לא ולכך ביקש ירמיהו שהקב,ה יכשילם בבני אדם אינם מהוגנין כדי שאפילו שכר מעשה לא יהיה בידם והנה כל זה הוא במי שנותן צדקה שלא לשם שמים רק כדי שינצל מעונש להפוך מדת הדין לרחמים ולא יענש על עבירות אשר רוצה לעשות אבל מי שנותן צדקה לשם שמים מצד מדת רחמנות שמרחם על עניים והפריש מעות לצדקה לעניים ובאו שודדים ונוגשים ולקחו מעות הצדקה מידו לזה יש לו שכר מצוה וזה דומה למי ששוקל שקלו ובא ליד הגזבר שוב אין אחריות עליו ואף שנגנב מיד הגזבר ולא נתקיים מחשבתו אפילו הכי שכר מצוה בידו והוי שמי שאורמ סלע זו לצדקה שאין אחריותו עליו וזה הוא שאמר מר עוקבא עפ"כ נחשב לו לצדקה דאף שאין זכותו גדול כל כך כמו שאם היה בא ליד העניים אפילו הכי נחשב לו לצדקה דהא הוא עשה את שלו והפריש מעות לצדקה דעכ"פ המעשה הראשון ממצות צדקה עלתה בידו היוצא מזה שאם אדם מפריש צדקה ובאו נוגשים ולקחו ממנו בזרוע נחשב לו לצדקה ומעתה שורת הדין נותן לדון מזה אם כבר הפריש מעות ליתן להנוגשים ואח"כ עשה לו הקב"ה נס ונמלט מהם שראוי הוא ליתן מאותן מעות לצדקה לעניים.

**10 - שולחן ערוך סימן ס' סעיף ד'**

י"א שאין מצות צריכות כוונה וי"א שצריכות כוונה לצאת בעשיית אותה מצוה וכן הלכה

**11 - שמות פרק כ פסוק כב**

ואם מזבח אבנים תעשה לי לא תבנה אתהן גזית כי חרבך הנפת עליה ותחללה:

**12 - רש"י שמות פרק כ פסוק כב**

ואם מזבח אבנים - רבי ישמעאל אומר כל אם ואם שבתורה רשות, חוץ משלשה ואם מזבח אבנים תעשה לי, הרי אם זה משמש בלשון כאשר, כאשר תעשה לי מזבח אבנים לא תבנה אתהן גזית שהרי חובה עליך לבנות מזבח אבנים, שנאמר (דברים כז ו) אבנים שלמות תבנה, וכן (שמות כב כד) אם כסף תלוה, חובה הוא, שנאמר (דברים טו ח) והעבט תעביטנו. ואף זה משמש בלשון כאשר וכן (ויקרא ב יד) ואם תקריב מנחת בכורים זו מנחת העומר, שהיא חובה, ועל כרחך אין אם הללו תלוין, אלא ודאין, ובלשון כאשר הם משמשים:

**13 - גור אריה שמות פרק כ פסוק כב**

יש לפרש מה שכתב לשון "אם" אף על גב דחובה הם מפני שאם יעשה מחובה כאילו מקיים גזירת המלך אין הדבר לרצון להקב"ה, וצריך שיעשה מרצונו ואז כשיעשה מרצונו הוא מרוצה. דהמעשה שהוא הכרחי וחובה אין צריך להביט אל שום טעם, רק הוא מקיים גזירת המלך, ואם עושה אלו שלשה דברים כאילו מקיים גזירת המלך אין זה דבר (הנרצה וחסר בעצם המצוה). כי אם בונה מזבח שזהו עבודתו יתברך להקריב עליו הוהוא מקיים מכח גזירת המלך בלבד אין זה עבודה כי העבודה צריך שיהיה עובד לו מרצונו ואז נקרא "עובד" אבל אם הוא מוכרח אין זה עובד. וכן אם הלוה כסף כאילו מקיים גזירת המלך אין זה מצוה כי צריך שיהיה מצות הלואה מרצונו בלב טוב כדכתיב אף בנתינה "ולא ירע לבבך" וכן הקרבת העבור שציותה התורה שלא לאכול חדש עד הקרבת העומר ופירשו רז"ל כי הוא יתברך מעשה עננים ומוריד גשמים ומפריח טללים ומצמיח האדמה ומדשן הפירות ואנו נותנים לו שכרו עומר הקרבן וכל זה להודיע שהוא יתברך אשר הצמיח לנו הפירות ונתן לנו הכל.

**14 - שו"ת התעוררות תשובה חלק ב סימן ו**

ועל פי דרכינו לעיל יש להוסיף עוד סברא לפוסקים שמצות צריכות כוונה ולא יצא בלא כוונה זה רק במצות שבין אדם למקום לבדו אבל במצות שבין אדם לחבירו לתכליתם שיהא לו לחבירו מזה נהאה אם מגיע לו הנאה קיים המצוה בדיעבד למשל צדקה שתכלית המצמוה שיהא לו לעני לאכול לשבעו גם אם לא נתכוון בנתינתו לשם מצוה עשה מצוה כדאיתא בספרי הובא ברש"י על התורה שאם נאבד סלע ממנו בלי ידיעתו ובא עני ומצאו ונהנה העני ממנו המקום קובע לו שכר מכש"כ אם עשה מעשה ונתן לו שיש שכר הגם שלא כיון למצוה יש לו שכר.

**15 - רש"י ויקרא פרק ה פסוק יז**

רבי אלעזר בן עזריה אומר כי תקצור קצירך בשדך ושכחת עומר בשדה (דברים כד יט), הרי הוא אומר (דברים כד יט) למען יברכך וגו', קבע הכתוב ברכה למי שבאת על ידו מצוה בלא ידע, אמור מעתה היתה סלע צרורה בכנפיו ונפלה הימנו ומצאה העני ונתפרנס בה, הרי הקדוש ברוך הוא קובע לו ברכה:

**16 - שו"ת מנחת יצחק חלק ב סימן פד**

(ז) ומש"כ כת"ה, דהעיקר הוא התכלית היוצא מן הפעולה מהליכתו להחולה, ואם התכלית נעשה על ידי גרמתו גם כן מהני, והאריך בזה, הנה כי כן ראיתי מכבר שדן בזה בתשובת שערי דיעה (סי' ב'), לענין אם יוצאים י"ח מצות תק"ש על ידי טעליפאן /טלפון/, וכ' שם להוכיח דיוצאים ידי מ"ע על ידי גרמא, ממה דאי' במס' נזיר (דף מ' ע"א), דאמרינן, תנן התם שלשה מגלחין ותגלחתן מצוה, נזיר ומצורע ולוים, ופריך בגמ' פשיטא, ומשני מ"ד משום עבורי שער הוא, ואפילו סך נשא, קמ"ל דלא, ע"כ, הרי משמע דבלא קרא, סד"א דגם בסם קיים מצות גלוח אף דאינו נחשב לכח אדם, ועיין קידושין (כ"א ע"ב) לענין רציעה וברש"י שם, ומאז ראיתי בס' נקרא צל"ח החדש (סימן א'), שהעיר ע"ז מדברי הר"ן (סנהדרין ע"ז ע"ב), שחילק בין נזקי ממון לרוצח, דלא מחייב מיתה על ידי גרמא, משום דאיקל רחמנא גבי', ולא עשה ביה שוגג כמזיד, ע"כ בעינן שיהיה עושה הפעולה בידים ממש, שיתחייב מיתה ולא על ידי גרמא, עיין שם, וא"כ לענין מ"ע ג"כ, למ"ד מצות צריכות כוונה, הרי לא עשה בי' שוגג כמזיד, שוב אין יוצאין על ידי גרמא ג"כ, כמו לענין חיוב מיתה, עיין שם, והנה בהא דנזיר, ראיתי לאחרונים דכתבו, דכה"ג במניח סם ע"ג האדם, הוי כאלו מניח גחלת על גביו, דנדון כאלו עשה מעשה ממש וחייב גם ברוצח כה"ג, ושאני בקידושין שם, דדריש שם ריבוי ומיעוט ורבוי, דיש שם מיעוט למעט מדין מרצע ומיעט סם, ובזה כתב רש"י לפרש שעל כן הסברא למעט סם יותר משאר מילי, משום דלא דמי למרצע, שאינו נוקב מכח אדם אלא ממילא, אבל בלא מיעוט, שפיר אמרינן, דהוי מעשה ממש, עיין שם, אבל בגרמא ממש באמת אין יוצאין במ"ע מטעם הנ"ל, (עיין קובץ הפרדס שנה כ"ד סימן כ"ה מש"כ בזה הגרצ"פ פרנק שליט"א), ומ"מ בנוגע לנד"ד, דמבואר בש"ס דב"מ ושבת, שביקור חולים בכלל גמילת חסדים, ובצדקה הרי כתיב בחנוני נא בזאת ועשר בשביל שתתעשר, והנותן צדקה ע"מ שיחיה בני, דמכל זאת ש"מ, דבצדקה העיקר הוא התכלית המבוקש, ועל איזה אופן שעושה שהתכלית נעשה, כגמולו ישלם לו, א"כ בצדקה א"צ כוונה, כלומר בודאי אם עושה מצד שצוה השי"ת שכרו הרבה מאד, מכל מקום קיים המצוה אף בלא כוונה הראויה, כיון שנעשה התכלית המבוקש, ועיין כה"ג במל"ה (במערכת מצ"כ אות ט' י' י"ג), ובשד"ח (מערכת המ' אות ס"ט), וכיון שבזה שוגג כמזיד שוב יש לומר יוצאין בו ע"י גרמא ג"כ לפי הנ"ל.

**17 - אתוון דאורייתא כלל יג**

ולענ"ד דיש להכריע פשר דבר בפלוגתא זאת דיש ב' מיני מצוות א' מצוות שבין אדם למקום לבד ובזה הסבר נותנת דאין הקב"ה בא בטרוניא עם בריותיו ומחייב אך את מי שיכול לקיים המצוה ואנוס אינו מחויב כלל שאין הקב"ה מבקש מהאדם רק מה שביכולתו. ב' מצוות שבין אדם לחבירו כמו עשיית מעקה ופריעת בעל חוב וכדומה דהוא מצד תועלת חבירו ובוודאי לא נאמר בכמו זה דאם הוא אנוס ואין יכול לעשות מעקה שאין הדבר בעצמותו וצריך להיות דוודאי נצרך ונצרך הוא וכן בע"ח בוודאי חייב הוא לפרוע חובו ועליו לשלם ממון חבירו אלא שאנוס הוא ואינו יכול לקיים חיובו משא"כ במצוה שבין אדם למקום לבד דכל עיקר החיוב הוא אך מצד רצונו ית' בלבד שרצה שנעשה הדבר ההוא ואנחנו מחויבים לעשות רצונו ית' ומצוותיו ע"כ על אנוס אין חיוב כלל ואין בו עניין המצוה כלל שהקב"ה רוצה רק ממי שיכול לקיים ולא ממי שאין ביכולתו לקיים ודו"ק היטב בסברא זאת

ולפי זה נחזי אנן הנה במצות פריה ורביה נמצאים שני העניינים האלה דבעצמותה היא מצוה מחויבת מן השי"ת במאמרו פרו ורבו ככל המצוות שנאמרו בלשון חובה עשו כך וכך ומצד זה היא אך מצוה מחויבת בינינו ובין המקום לבד אבל בקרא דלא תהו בראה לשבת יצרה גילה הכתוב דתכלית העולם שתהיה מיושבת מבני אדם ואם כן מזה הכתוב נודע שיש חיוב על כל אדם עבור תיקון העולם לפרות ולרבות ולפי זה נמצינו למידין שיש הבדל בין ב' החיובים האלה דעשה דפרו ורבו דהוי אך עשה בלשון חיוב וכנ"ל א"כ ממילא האונס פוטר ממנה לגמרי וכנ"ל אבל עשה דשבת דהוא עבור תיקון העולם ולא שייך לומר בזה דכיון שהוא אנסו אין הדבר בעצמותו נצרך דוודאי נצרך הוא לתיקון העולם וליישובו וא"כ כל אדם חייב בזה אלא שזה אנוס הוא ואין ביכולתו לקיים חיובו ולפי זה יבואו כמין חומר דברי התוס' הנ"ל דבעשה דפרו ורבו דהעבד פטור ממנה לגמרי עבור אונסו ע"כ שפיר אין כופין את האדון לשחררו עבורה דהא אינו מחויב בה כלל ואין על האדון חיוב להביא את העבד לידי חיוב המצוה אבל בעשה דשבת דהעבד מחויב בה אלא שאין יכול לקיימה ע"כ שפיר כופין את האדון שישחררנו ויהיה ביכולתו לקיימה

**18 - אהבת חסד חלק ב פרק כג אות ב**

ועתה נדבר מענין עשית המצוה לשמה הנה חכמינו זכרונם לברכה אמרו האומר סלע זו לצקה בשביל שיחיה בני או שאהיה בן עולם הבא הרי זה צדיק גמור והוא הדין כל כהאי גונא שמכון שיהיה לו גם כן טובה מזה והטעם בכל זה מפני שבעצם קים מצות בוראו במה שאומר "סלע זו לצדקה" ולכן אף שכון שיהיה לו גם כן הנאה מזה לא נתבטל המצוה ופשוט דהוא הדין בעניני החסד אם מפריש מעות על גמילות חסדים או שמלוה איזה דינר לחברו וחושב בנפשו שהוא עושה מצוה זו כדי שיחיו בניו או שיצליח בנכסיו או שיזכה לעולם הבא אף על פי כן מקרי מצוה גמורה כיון שבאמת מכון לעשות המצוה שכתובה בתורה אך שהוא רוצה שייטיב לו השם יתברך גם כן עבור זה בזה או בבא מצוה גמורה היא. ואין סתירה לזה ממה דקיימא לן באורח חיים סימן ס סעיף ד מצוות צריכות כונה והינו שיכון לשם מצוה דהכא נמי קמכון לשם מצוה אך שהוא רוצה שייטיב לו השם יתברך גם כן עבור זה על כן מצוה שלמה היא, ויותר טוב אם הוא מכון בהמצוה רק לשם השם שצוה על זה בתורה כי אז על ידי כח קדושת המצוה שנעשית על אופן היותר נעלה נתעורר למעלה על ידי זה מדת החסד מאד ומאד ונמשך מדת החסד על כל מציאות הבריאה

**19 - משנה ברורה סימן תרצה ס"ק ד**

ועיין בפמ"ג שכתב דענין סעודת פורים ומתנות לאביונים ומשלוח מנות אפשר דצריך כונה ע"ז לשם מצוה: